**From:** Inguna Dancīte <[inguna.dancite@fm.gov.lv](mailto:inguna.dancite@fm.gov.lv)> **On Behalf Of** Pasts  
**Sent:** Tuesday, September 21, 2021 5:11 PM  
**To:** Satiksmes ministrija <[satiksmes.ministrija@sam.gov.lv](mailto:satiksmes.ministrija@sam.gov.lv)>  
**Cc:** Līga Vernera <[Liga.Vernera@sam.gov.lv](mailto:Liga.Vernera@sam.gov.lv)>  
**Subject:** Par precizēto TAP VSS-121 (papildus)

21.09.2021.  Nr. 10.1-6/7-1/1156

Finanšu ministrija atkārtoti sniedz atzinumu par precizēto Ministru kabineta noteikumu projektu "Iepriekšējās darbības pārbaudes veikšanas kārtība, civilās aviācijas gaisa kuģa apkalpes locekļa identitātes kartes un lidostas identitātes kartes izsniegšanas un anulēšanas kārtība" (turpmāk – noteikumu projekts), anotāciju, kā arī izziņu, izsakot šādus iebildumus.

1. Ņemot vērā, ka anotācijas II sadaļas “Tiesību akta projekta ietekme uz sabiedrību, tautsaimniecības attīstību un administratīvo slogu” 2.punktā ir norādīts, ka, lai īstenotu noteikumu projektā paredzētā izpildi, Valsts drošības dienestam (finansējums plānots Iekšlietu ministrijas budžetā) būs nepieciešams papildu finansējums, uzskatām, ka ir jāaizpilda anotācijas III sadaļa “Tiesību akta projekta ietekme uz valsts budžetu un pašvaldību budžetiem”.

2. Lūdzam lietot vienotu terminoloģiju visā noteikumu projektā. Noteikumu projekta 2. punktā valsts institūciju nodarbinātie ir definēti kā amatpersonas, tādējādi, lai ievērotu vienotu terminoloģiju, lūdzam papildināt:

2.1. noteikumu projekta 13. un 26. punktā aiz vārda “darbinieka” ar vārdu un simbolu “(amatpersonas)”;

2.2. noteikumu projekta 9., 15.  un 26. punktā aiz vārda “tiesiskās” ar vārdu un simbolu “(valsts civildienesta)”.

Vienlaikus izsakām šādus priekšlikumu.

Ņemot vērā, ka darba devējam, lai pārbaudītu pretendenta iepriekšējo nodarbošanos pēdējo piecu gadu laikā, ir nepieciešams iegūt iesniegtās iepriekšējo darba devēju rakstiskas atsauksmes par pretendentu, savukārt projektā nav noteikts pienākums pretendentam iesniegt atsauksmes no darba devēja, lūdzam papildināt noteikumu projektu ar jaunu punktu, kas paredz, ka pretendentam būs jāiesniedz atsauksmes no iepriekšējiem darba devējiem.

**Ar cieņu  
Dana Aleksandrova**  
Juridiskā departamenta   
Tiesību aktu nodaļas vadītāja  
Tālr.: (+371) 67095628  
E-pasts: [dana.aleksandrova@fm.gov.lv](mailto:%20dana.aleksandrova@fm.gov.lv)

**Guna Federe**  
Budžeta departamenta   
Reģionālās attīstības, vides, zemkopības

un satiksmes finansēšanas nodaļas vecākā eksperte  
E-pasts: [guna.federe@fm.gov.lv](mailto:%20guna.federe@fm.gov.lv)  
Tālr.: 67095444

Latvijas Republikas Finanšu ministrija  
Smilšu iela 1, Riga, LV-1919, Latvija  
Mājaslapa: <www.fm.gov.lv>  
E-pasts: <pasts@fm.gov.lv>  
